Ribe Stifts Adresseaviser, 1834-12-27
Udenlandske Efterretninger. Storbrittannien og Jrland. Det nye Ministerium er nu endelig bleven organiseret. Sir R. Peel er bleven udnævnt til Skatkammerkantsler, og Hertugen af Wellington til Statsekretair for de udenrigske Anliggender. Ved Lord Stantens Vægring hindret i at danne et af Torier og Whigs blandet Ministerium, har Sir R. Peel fattet den kjække Beslutning at stille sig i Spidsen for et Cabinet, der blot bestaar af Torier og det endda ingenlunde af de Modereerte af dette Partie. Som en Slags Undskyldning for det mod al Forventning saa aldeles conservative Kabinet, maaskee og for at fornøge Folkets just ikke altfor store Tillid til det nye Ministerium, giver Bladet Standard den ifølge sin Forsikkring, autentiske Erklæring, at Lord Stanley i sit Svar paa Jndbydelsen at indtræde i det Peelske Ministerium paa det Kraftigste har billiget den politiske Gang, som Man maatte vente af det nye Kabinet, og har yttret de oprigtigste Ønsker for dets heldige Bestræbelser, ligesom og Lordens Vægring at tage Deel i det nye Ministerium ingenlunde har nogen politisk Grund. - Coureren finder sig nu endelig foranlediget til uden mindste Forbeholdenhed at sige sin Mening. Den dadler nu paa det bestemteste Sir Robert Peels Fremgangsmaade, og siger om ham, at han ved sin Udnævnelse har forudbetegnet den Vei, som Regjeringen agter at slaae ind paa; han har valgt Mænd, der have viist sig som Fiender af al Reform. Hvor har den ædle Baronet, vedbliver den, sine Tanker, Han styrter sit Parti i en Kamp, der for stedse maa tilintetgjøre det. Det Parti, som han fremkalder imod sig, er stærkere end det, for hvilket han ved den katholske Emancipation maatte give efter. Kun de Radicale kunne uble over Sir Roberts Politik. Jo længere et saadant Ministerium bestaaet, desto snarere faae Revolutionens Venner Udsigt til at kuldkaste det og danne et nyt af deres egne Medlemmer. – J en Addresse til Vælgerne af Tammert har Sir Peel lagt sin politiske Troesbekiendelse for Dagen. Han siger blandt Andet deri: "Jeg erklæret nu paa det bestemteste, at jeg ikke ville opgive de Grundsætninger, efter hvilke jeg hidtil har handlet, ligesom jeg heller aldrig enten for eller efter Reform billens Antagelse har været en Forsvarer af Misbrug eller en Fiende af fornuftige Reformer." Med Hensyn til de udenrigske Anliggender yttrer han, at det er Regjeringens Hensigt at vedligeholde den almindelige Fred, og at opretholde alle med fremmede Magter bestaaende Traktater, af hvilke politiske Systemer de end maatte være udsprungne. At denne Addresse, hvilken man iøvrigt ikke kan nægte mandig Aabenhjertighed, har gjort et forskjelligt Jndtryk paa de forskjellige Partier, er ganske i sin Orden. Jdet Torv Bla denne overøse den med Lovtaler, siger Morning Chronicle, at Ministerens Addresse ei er andet end en duelig Diplomats Note, hvilken Man kan udlægge som man vil, og at den er ligesaa meget beregnet paa at strøe de sande Reformere Sand i Øinene, som at forgylde den Pille, hvilken Ultra Torierne mueligen maa være beredte paa at synke. Under alt dette vedbliver Anti-Torv-Foreningen i Jrland under O'Connels Anførsel ivrig at arbeide paa at tilintetgjøre Torierne.